มีรูปไม่รุ้ว่าคืออะไร
สวัสดีค่ะ หากประจำเดือนมาในช่วงวันที่ที่ควรจะมา และมานาน 2-7 วัน ปริมาณเลือดไม่ได้มีมากจนเกินไป เช่น ไม่ได้มากจนต้องเปลี่ยนผ้าอนามัยทุก 2 ชั่วโมง ไม่ได้มีปวดท้องประจำเดือนมาก ก็จะถือเป็นประจำเดือนที่ปกติดีค่ะ ส่วนก้อนสีแดง อาจเป็นเลือดที่เกิดการเกาะกลุ่มกัน หรือมีส่วนของเนื้อเยื่อบุโพรงมดลูกหลุดออกมาด้วย ซึ่งก็ไม่ได้ถือว่าผิดปกติอะไรค่ะแต่หากเลือดที่ออกมา ไม่ได้อยู่ในช่วงวันที่ที่ควรจะมา หรือมานานเกิน 7 วัน หรือมีปริมาณมากผิดปกติ หรือมีปวดท้องน้อยรุนแรง ก็จะถือเป็นประจำเดือนที่ผิดปกติ โดยอาจเกิดจากสาเหตุ เช่น เป็นเลือดที่เกิดจากการแท้ง การท้องนอกมดลูก มีเนื้องอกมดลูก มีเยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น ซึ่งในกรณีนี้ ก็ควรไปพบสูติ-นรีแพทย์เพื่อตรวจหาสาเหตุค่ะ